අග්‍රගණ්‍ය ගී පද රචකයකු මෙන්ම පුවත්පත් කලාවේදියකු වූ ශ්‍රී චන්ද්‍රරත්න මානවසිංහයන්ගේ ජන්ම ශත සංවත්සර (1913 – 2013) සැමරුම එළඹෙන ජූනි මාසයේදී කොළඹ ශ්‍රීී ලංකා පදනම් ආයතනයේදී පැවැත්වීමට නියමිතය.ශ්‍රී ජයවර්ධනපුර විශ්ව විද්‍යාලයේ කුලපති මහාචාර්ය බෙල්ලන්විල විමලරතන අනු නා හිමියන්ගේ මූලාසනයෙන් පැවැත්වෙන මෙම සමරු උත්සවයේදී කෝට්ටේ නාග විහාරාධිපති මාදුළුවාවේ සෝභිත හිමියෝ ද, මහාචාර්ය ජේ. බී. දිසානායක, මහාචාර්ය සුනිල් ආරියරත්න සහ මහාචාර්ය ප්‍රණීත් අබේසුන්දර යන විද්වත්හු මානවසිංහ සේවාවේ විවිධ අංශ පිළිබඳ දේශන පවත්වති.